Emmanuelle Charpentier

**Emmanuelle Marie Charpentier** (* 11. Dezember 1968 in Juvisy-sur-Orge, Frankriek as *Emmanuelle Marie Louvandrié*) is en franzöösch Mikrobiologin, Genetikerin un Biochemikerin. 2020 wurr hör för de Entwicklung vun de „Genscheer“ CRISPR/Cas9 tosommen mit Jennifer Anne Doudna de Nobelpries för Chemie tospraaken.

Siet  2018 is se Baas vun de „Max-Planck-Forschungsstelle für die Wissenschaft der Pathogene“ in Berlin, tovör weer se siet 2015 Direkterin an dat Berliner Max-Planck-Institut für Infektionsbiologie.

## Leven
Charpentier studeer af 1986 Biologie, Mikrobiologie un Genetik an de Universität Pierre un Marie Curie in Paris, wo se 1995 för hör Forschungsarbeiten an dat Institut Pasteur en Doktertitel (Ph.D.) in Mikrobiologie kreeg. Ab 1996 gung se as Postdokterandin an de Rockefeller University, an dat New York University Langone Medical Center, an dat Skirball Institute of Biomolecular Medicine (all in New York to Huus) un an dat St&nbsp;Jude Children’s Research Hospital in Memphis, Tennessee.

2002 is se an de Max F. Perutz Laboratories vun de Universität Wien un Medizinisch Universität Wien wesselt, wo se tonächst as Gastperfessersche, af 2004 as *Assistant Professor* un nah hör Habilitatschoon in Mikrobiologie 2006 as *Associate Professor* anstellt weer. 2009 gung Charpentier an de Universität Umeå in Sweden. Hier hett se an dat *Laboratory for Molecular Infection Medicine Sweden MIMS* en nee Arbeitsgrupp upbaut un kreeg en Professur *(Associate Professor)*. Dat MIMS is Deel vun „The Nordic EMBL Partnership for Molecular Medicine“ mit Partner-Laboren in Finnland (FIMM), Däänmark (DANDRITE) un Norwegen (NCMM). Van 2013 bit 2015 weer Charpentier Perfessersche an de Medizinische Hoochschool Hannover un hett de Afdeelen *Regulation in Infection Biology* an dat Helmholtz-Zentrum för Infektschonsforschung, Brunswiek, leit. 2014 kreeg se en Alexander von Humboldt-Professur an de Medizinische Hoochschool Hannover. De dree Institutschonen in Umeå, Hannover un Brunswiek arbeiten tosommen. Bit Enn’n 2017 weer se an de Universität Umeå, Sweden, wieder as Gastperfessersche tätig.

Siet 2015 is Charpentier Direktersche vun de Afdeelen *Regulation in der Infektionsbiologie* an dat Max-Planck-Institut för Infektschonsbiologie in Berlin un is sietdem ok wetenschaplich Liddmaat vun de Max-Planck-Sellschop. Siet 2018 is se de Grünnendirektersche vun de Max-Planck-Forschungsstäe för de Wetenschap vun de Pathogene. De Max-Planck-Forschungsstäe is administrativ vun dat Max-Planck-Institut för Infektschonsbiologie unafhängig. Se is Honorarpefessersche an de Humboldt-Universität zu Berlin.

## Wirken
Emmanuelle Charpentier gellt as innovative Forscherin up dat Rebeet vun de Regulatschonsmechanismen, de Infektschonsperzessen un Immunität vun pathogenen Bakterien togrund liggen. Hier liggt hör Fokus up de Genregulatschoon up de Ebene vun de bakteriellen) Ribonukleinsüer (RNA) un de molekularbiologischen Erforschung vun Infektschonen. Se forscht to de Fähigkeit vun bakteriell Krankheitserreger, sück gegen frömd –to’n Bispeel in de Bakterienzelle indrungen– DNA, to’n Bispeel för Bakteriophagen, to verteidigen. Mit hör Erkenntnissen up dat Rebeet vun de RNA-vermiddelt Regulatschoon dör dat CRISPR/Cas-System hett Emmanuelle Charpentier de Grundlaag för de Entwicklung vun en Technik schafft, mit de teelt Genverännern dörführt wurrn könnt (CRISPR/Cas-Methood, 2012 herutbrocht mit Jennifer Doudna).

Siet 2015 tell Thomson Reuters hör wegen de hooch Tall vun hör Zitatschonen to de Favoriten up en Nobelpries för Chemie (Thomson Reuters Citation Laureates). 2020 kreeg se den „för de Entwicklung vun en Methood to de Genom-Editierung“ gemeensam mit Jennifer Doudna tospraaken.

## Utteknungen (Utwahl)
### Akademien

* 2014: Liddmaat vun de European Molecular Biology Organization
* 2015: Liddmaat vun de American Academy of Microbiology
* 2015: Liddmaat vun de Leopoldina
* 2015: Wetenschaplich Liddmaat vun de Max-Planck-Sellschop
* 2015: Utwärtig Liddmaat vun de Königlich Sweedsch Akademie vun de Wetenschapen
* 2016: Liddmaat vun de Berlin-Brannenborgsche Akademie vun de Wetenschapen
* 2016: Korrespondeerend Liddmaat in’t Utland vun de Öösterrieksch Akademie vun de Wetenschapen
* 2017: Liddmaat vun de franzöösch Académie des sciences
* 2017: Utwärtig Liddmaat vun de Königlich Sweedsch Akademie vun de Ingenieurwetenschapen (IVA)
* 2017: Utwärtig Liddmaat vun de National Academy of Sciences
* 2017: Liddmaat vun de American Association for Cancer Research Academy
* 2017: Liddmaat vun de Düütsch Akademie vun de Technikwetenschapen (acatech)


### Ehrendokterwürden

* 2016: École Polytechnique Fédéral de Lausanne
* 2016: New York University (USA)
* 2016: Katholieke Universiteit Leuven
* 2017: Hong Kong University of Science and Technology
* 2017: University of Western Ontario
* 2017: Universität Umeå
* 2018: Université catholique de Louvain
* 2018: University of Cambridge
* 2018: University of Manchester


### Priesen

* 2009: Theodor-Körner-Pries
* 2011: Erik K. Fernström-Pries
* 2014: Gabbay Award (mit Feng Zhang und Jennifer Doudna)
* 2014: Göran Gustafssonpriset vun de Königlich Sweedsch Akademie vun de Wetenschapen
* 2014: Dr. Paul Janssen Award for Biomedical Research (mit Jennifer Doudna)
* 2014: Alexander von Humboldt-Professur (2014–2019)
* 2015: Wetenschapspries Neddersassen
* 2015: Massry-Pries (mit Philippe Horvath un Jennifer Doudna)
* 2015: Prinzessin-von-Asturien-Pries (mit Jennifer Doudna)
* 2015: Gruber-Pries für Genetik (mit Jennifer Doudna)
* 2015: Carus-Medaille vun de Leopoldina
* 2015: Familie-Hansen-Pries (Bayer Foundations)
* 2015: Ernst-Jung-Pries
* 2015: Louis-Jeantet-Pries för Medizin
* 2015: Breakthrough Prize in Life Sciences
* 2016: Meyenburg-Pries
* 2016: Wilhelm-Exner-Medaille
* 2016: Canada Gairdner International Award
* 2016: Warren Alpert Foundation Prize
* 2016: Tang Prize för Biopharmazeutische Forschung (mit Feng Zhang un Jennifer Doudna)
* 2016: HFSP Nakasone Award (mit Jennifer Doudna)
* 2016: Ritter des Ordre national du Mérite
* 2016: Otto-Warburg-Medaille
* 2016: UNESCO-L’Oréal-Pries
* 2016: Paul-Ehrlich-und-Ludwig-Darmstaedter-Pries (mit Jennifer Doudna)
* 2016: Gottfried-Wilhelm-Leibniz-Pries
* 2016: BBVA Foundation Frontiers of Knowledge Award
* 2017: Orden Pour le Mérite för Wetenschapen un Künste
* 2017: Albany Medical Center Prize (mit Jennifer Doudna, Luciano Marraffini, Francisco Juan Martínez Mojica un Feng Zhang)
* 2017: Japan-Pries (mit Jennifer Doudna)
* 2017: Der Deutsche Innovationspreis in der Kategorie „Future Thinker“
* 2018: Kavli-Pries (mit Jennifer Doudna, Virginijus Šikšnys)
* 2018: Akener Ingenieurpries
* 2018: V de Vida Award vun de Spaansch Gemeenschap  gegen Krebs (AECC)
* 2018: Berliner Wetenschapspries
* 2018: Öösterrieksch Ehrenteeeken för Wetenschap un Kunst
* 2018: Harvey-Pries (mit Jennifer Doudna, Feng Zhang)
* 2019: Scheele-Pries
* 2019: Richard-Ernst-Medaille der ETH Zürich
*2019: Groot Verdeenstkrüüz mit Steern vun den Verdeenstorden vun de Bundsrepubliek Düütschland
*2020: Carl-Friedrich-Gauß-Medaille
*2020: Wolf-Pries in Medizin (mit Jennifer Doudna)
*2020: Lars Onsager Lecture
*2020: Nobelpries för Chemie (mit Jennifer Doudna)


## Literatur
* 

## Weblinks

* Emmanuelle Charpentier an dat Institut für *Molecular Infection Medicine Sweden* an de Universität Umeå
* Emmanuelle Charpentier an den Max F. Perutz Laboratories in Wien, Öösterriek

## Enkeld Nahwiesen